એક તો ફિલ્મનું અfલીલ કહી શકાય એવું નામ અને ઉપરથી જિમી શેરગિલને બાદ કરતાં અજાણ્યા ઍક્ટર્સ. આ જોઈને એટલું તો નક્કી હતું કે ફિલ્મમાં ખાસ કશી ભલીવાર નહીં હોય, પરંતુ બૉલીવુડની જ બે સારી ફિલ્મોના પ્લૉટની બિનધાસ્ત ઉઠાંતરી કર્યા પછીયે આટલી કંગાળ ફિલ્મ બને એ અજબ વાત છે. ફિલ્મ શરૂ થયાના પહેલા પોણા કલાક સુધી ફિલ્મની ગાડી પાટા પર જ ન આવે. ખાલી હિમાલયદર્શન કરાવવું હોય એમ બધા દોસ્તારો લેહ-લદ્દાખ ફરવા ઊપડી જાય છે (દર્શકોનું અને સરવાળે ફિલ્મનું જે થવાનું હોય એ થાય).